---
# System prepended metadata

title: '[MATCH LIVE (EPL)] เลสเตอร์ ซิตี้ vs ท็อตแนม สด ในวันที่ 11 กุมภาพันธ์ 2566'

---

# [MATCH LIVE (EPL)] เลสเตอร์ ซิตี้ vs ท็อตแนม สด ในวันที่ 11 กุมภาพันธ์ 2566

“จิ้งจอกสีน้ำเงิน” เลสเตอร์ ซิตี้ หลังจากที่โชว์ฟอร์มได้อย่างย่ำแย่ ด้วยการแพ้ในลีกถึง 4 นัดติดต่อกัน ตามด้วยการเปิดบ้านเจ๊า ไบรท์ตัน 2-2 พวกเขาก็กลับมาคว้าชัยในลีกได้เป็นเกมแรกในรอบ 6 นัด หลังบุกไปเอาชนะ แอสตัน วิลล่า ได้แบบสุดมันส์ 4-2 เมื่อวันเสาร์ที่แล้ว ทำให้ตอนนี้มี 21 แต้ม จาก 21 นัด รั้งอันดับ 14 ของตาราง

สำหรับสภาพความพร้อมของทีมในเกมนี้ เบรนแดน ร็อดเจอร์ส จะหมดสิทธิ์ใช้งาน เจมส์ จัสติน กับ ไรอัน เบอร์ทรานด์ ที่มีอาการบาดเจ็บ รวมทั้งยังต้องรอเช็กสภาพความฟิตของ ริคาร์โด้ เปเรยร่า, จอนนี่ อีแวนส์, บูบาการี่ ซูมาเร่ และ วิลเฟร็ด เอ็นดิดี้

คาดว่าเจ้าถิ่นจะใช้ระบบ 4-2-3-1 แนวรับ 4 คน ประกอบด้วย ติโมธี่ กาสตาญ, แฮร์รี่ ซูตทาร์, เว้าท์ ฟาส และ วิคเตอร์ คริสเตียนเซ่น ส่วนมิดฟิลด์คู่กลางส่ง ยูริ ตีเลอม็องส์ กับ เคียร์แนน ดิวส์บิวรี่-ฮอลล์ ลงคุมเกมร่วมกัน ส่วนแนวรุกใช้ เตเต้, เจมส์ แมดดิสัน และ ฮาร์วี่ย์ บาร์นส์ คอยปั้นเกมให้ เคเลชี่ อิเฮียนาโช่ ไล่ล่าตาข่าย

สภาพความพร้อม สเปอร์ส
สเปอร์ส

ส่วนผู้มาเยือนอย่าง “ไก่เดือยทอง” ท็อตแน่ม ฮ็อทสเปอร์ หลังจากทำผลงานได้อย่างน่าผิดหวังในช่วงหลังศึกฟุตบอลโลก พวกเขาก็กลับมาคืนฟอร์มเก่ง ด้วยการคว้าชัย 3 นัดติดต่อกันในทุกรายการ โดยเฉพาะเกมล่าสุด ที่เปิดบ้านเฉือนชนะ แมนเชสเตอร์ ซิตี้ 1-0 เมื่อวันอาทิตย์ที่ผ่านมา ทำให้ตอนนี้มี 39 แต้ม จาก 22 นัด รั้งอันดับ 5 ของตาราง ตามหลัง นิวคาสเซิ่ล เพียงแต้มเดียว แต่แข่งมากกว่าอยู่ 1 นัด

สำหรับสภาพความพร้อมของทีมในเกมนี้ อันโตนิโอ คอนเต้ จะชวดใช้งาน อูโก้ โยริส กับ อีฟส์ บิสซูม่า ที่มีอาการบาดเจ็บ รวมทั้ง คริสเตียน โรเมโร่ ที่ติดโทษแบน จากการโดนใบแดงในเกมที่ผ่านมา ส่วนในรายของ อูโก้ โยริส ยังต้องรอทดสอบสภาพความฟิตก่อนลงสนาม

เกมนี้ทีมเยือนจะมาในแผน 3-4-2-1 แผงหลัง 3 คน ประกอบด้วย ดาวินซอน ซานเชซ, เอริค ดายเออร์ และ เบน เดวิส วิงแบ็ก 2 ฝั่งใช้ เอแมร์ซอน รอยัล และ อิวาน เปริซิช เติมเกมทางริมเส้น ส่วนมิดฟิลด์คู่กลางส่ง ปิแอร์-เอมิล ฮอยจ์เบิร์ก กับ โรดริโก้ เบนตานคูร์ ยืนคุมเกมร่วมกัน โดยมี ซน ฮึง-มิน กับ เดยัน คูลูเซฟสกี้ สร้างสรรค์โอกาสให้ แฮร์รี่ เคน เป็นตัวจบสกอร์

รายชื่อ 11 ผู้เล่นที่คาดว่าจะลงสนาม
เลสเตอร์ ซิตี้ : แดนนี่ วอร์ด (GK), ติโมธี่ กาสตาญ, แฮร์รี่ ซูตทาร์, เว้าท์ ฟาส, วิคเตอร์ คริสเตียนเซ่น, ยูริ ตีเลอม็องส์, เคียร์แนน ดิวส์บิวรี่-ฮอลล์, เตเต้, เจมส์ แมดดิสัน, ฮาร์วี่ย์ บาร์นส์, เคเลชี่ อิเฮียนาโช่

สเปอร์ส : เฟรเซอร์ ฟอร์สเตอร์ (GK), ดาวินซอน ซานเชซ, เอริค ดายเออร์, เบน เดวิส, เอแมร์ซอน รอยัล, ปิแอร์-เอมิล ฮอยจ์เบิร์ก, โรดริโก้ เบนตานคูร์, อิวาน เปริซิช, ซน ฮึง-มิน, เดยัน คูลูเซฟสกี้, แฮร์รี่ เคน

ฟอร์มการเล่น 5 นัดหลังสุด
เลสเตอร์ ซิตี้

04/02/23 ชนะ แอสตัน วิลล่า 4-2 (เยือน) พรีเมียร์ลีก
28/01/23 ชนะ วอลซอลล์ 1-0 (เยือน) เอฟเอ คัพ
21/01/23 เสมอ ไบรท์ตัน 2-2 (เหย้า) พรีเมียร์ลีก
14/01/23 แพ้ น็อตติ้งแฮม ฟอเรสต์ 0-2 (เยือน) พรีเมียร์ลีก
10/01/23 แพ้ นิวคาสเซิ่ล 0-2 (เยือน) คาราบาว คัพ
สเปอร์ส

05/02/23 ชนะ แมนเชสเตอร์ ซิตี้ 1-0 (เหย้า) พรีเมียร์ลีก
28/01/23 ชนะ เปรสตัน 3-0 (เยือน) เอฟเอ คัพ
23/01/23 ชนะ ฟูแล่ม 1-0 (เยือน) พรีเมียร์ลีก
19/01/23 แพ้ แมนเชสเตอร์ ซิตี้ 2-4 (เยือน) พรีเมียร์ลีก
15/01/23 แพ้ อาร์เซน่อล 0-2 (เหย้า) พรีเมียร์ลีก
ผลงานการพบกัน 5 นัดหลังสุด
17/09/22 สเปอร์ส 6-2 เลสเตอร์ ซิตี้ (พรีเมียร์ลีก)
01/05/22 สเปอร์ส 3-1 เลสเตอร์ ซิตี้ (พรีเมียร์ลีก)
19/01/22 เลสเตอร์ ซิตี้ 2-3 สเปอร์ส (พรีเมียร์ลีก)
23/05/21 เลสเตอร์ ซิตี้ 2-4 สเปอร์ส (พรีเมียร์ลีก)
20/12/20 สเปอร์ส 0-2 เลสเตอร์ ซิตี้ (พรีเมียร์ลีก)
บทวิเคราะห์
ทั้ง 2 ทีม เพิ่งจะกลับมาทำผลงานได้ดีอีกครั้ง หลังจากที่ก่อนหน้านี้ฟอร์มหลุดไปจนน่าใจหาย ทำให้นักเตะในทีมน่าจะเรียกความมั่นใจกลับมาได้ไม่น้อยเลย แต่อย่างไรก็ดี ในเรื่องสภาพความพร้อมของขุมกำลังนั้น ทั้งคู่ต่างก็มีแข้งตัวหลักที่บาดเจ็บอยู่ไม่น้อยเลยเช่นกัน

ทว่าหากพิจารณาจากศักยภาพโดยรวม รวมทั้งสถิติการพบกันในช่วงที่ผ่านมา เป็นฝั่งของ ไก่เดือยทอง ที่เหนือกว่าพอสมควรเลยทีเดียว ทำให้เชื่อว่าเกมนี้ทีมเยือนมีโอกาสมากกว่า ที่จะบุกคว้า 3 คะแนนกลับออกไปได้สำเร็จ ในรูปเกมที่สนุกตื่นเต้นตลอดทั้ง 90 นาที
